ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ

ՈՐՈՇՈՒՄ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԱՊՐԻԼԻ 6-Ի N 386-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

…… ………. 2020 թվականի N ….-Ն

 Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածով և 34-րդ հոդվածի 1-ին մասով, Հայաստանի Հանրապետության կառավարությունը որոշում է.

1.  Հայաստանի Հանրապետության կառավարության 2017 թվականի ապրիլի 6-ի «Էլեկտրոնային ձևով գնումների կատարման կարգը հաստատելու և Հայաստանի Հանրապետության կառավարության 2013 թվականի դեկտեմբերի 5-ի N 1370-Ն որոշումն ուժը կորցրած ճանաչելու մասին» N 386-Ն որոշման մեջ կատարել հետևյալ փոփոխությունները և լրացումը․

1) 2-րդ կետի 1-ին ենթակետի՝

ա. «ա» պարբերությունը շարադրել հետևյալ խմբագրությամբ՝

«ա. Հայաստանի Հանրապետության Սահմանադրությամբ և Հայաստանի Հանրապետության օրենքներով նախատեսված պետական կառավարման մարմիններ, պետության հիմնարկներ, «Երևանի աղբահանություն և սանիտարական մաքրում» համայնքային հիմնարկ․».

բ. «գ» պարբերությունը շարադրել հետևյալ խմբագրությամբ՝

«գ. Պետության՝ հիսուն տոկոսից ավելի բաժնեմաս ունեցող կազմակերպություններ, «Երևանի ավտոբուս» և «Երևանտրանս» փակ բաժնետիրական ընկերություններ,».

2) 2-րդ կետի 1-ին ենթակետը լրացնել հետևյալ բովանդակությամբ «ը» պարբե­­րու­թյամբ՝

«ը. Երևանի քաղաքապետարանի «Կանաչապատում և շրջակա միջավայրի պահպանություն» համայնքային ոչ առևտրային կազմակերպություն.»։

2. Սահմանել, որ սույն որոշման պահանջ­ները չեն տարածվում մինչև սույն որոշումն ուժի մեջ մտնելը սկսած և դեռևս չավարտված գնման գործընթացների վրա։

3. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ ՆԻԿՈԼ ՓԱՇԻՆՅԱՆ

**ՏԵՂԵԿԱՆՔ - ՀԻՄՆԱՎՈՐՈՒՄ**

**«Հայաստանի Հանրապետության կառավարության 2017 թվականի ապրիլի 6-ի N 386-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի վերաբերյալ**

|  |  |
| --- | --- |
| 1. | **Անհրաժեշտությունը** |
|  |  Նախագիծը մշակվել է Երևանի քաղաքապետարանի առաջարկության հիման վրա՝ վերջինիս ենթակայության տակ գտնվող թվով 4 պատվիրատուների կարիքների համար գնումներն էլեկտրոնային գնումների համակարգի (այսուհետ՝ համակարգ) միջոցով իրականացնելու նպատակով։  Գործող կարգավորումների համաձայն համակարգի միջոցով է կազմակերպվում ոչ բոլոր պատվիրատուների կողմից իրականացվող գնումները, ինչը պայմանավորված է համակարգի ծանրաբեռնվածությամբ։ Մասնավորապես համակարգի միջոցով են իրականացվում պետական կառավարման մարմինների, պետության հիմնարկների, քաղաքային համայնքների, .պետության՝ հիսուն տոկոսից ավելի բաժնեմաս ունեցող կազմակերպությունների, պետության կողմից ստեղծված հիմնադրամների կամ ձևավորված միավորումների (միությունների),որոշ համայնքների կողմից ստեղծված հիմնադրամների կամ ձևավորված միավորումների(միությունների), պետության հիսուն տոկոսից ավելի բաժնեմաս ունեցող կազմակերպությունների կողմից ստեղծված հիմնադրամների կամ ձևավորված միավորումների (միությունների), պետական ոչ առևտրային կամ պետության՝ հիսուն տոկոսից ավելի բաժնեմաս ունեցող կազմակերպությունների վերակազմակերպման միջոցով վերակազմավորված հիմնադրամների կողմից կատարվող գնումները։ Մյուս բոլոր պատվիրատուների դեպքում գնումներն իրականացվում են թղթային եղանակով:Սույն նախագիծը մշակվել է հաշվի առնելով այն հանգամանքը, որ Երևանի քաղաքապետարանի կողմից առաջարկված՝ հիշյալ պատվիրատուների կողմից իրականացվող գնումների ծավալը թույլ է տալիս վերջիններիս ևս ներառել համակարգում։ |
| 2. | **Ընթացիկ իրավիճակը և խնդիրները** |
|  | Երևանի քաղաքապետարանի ենթակայությամբ գործող հիշյալ կազմակերպությունները իրենց կարիքների համար կատարվող գնման գործընթացները ներկայումս իրականացնում են թղթային եղանակով։ |
|   | **Տվյալ բնագավառում իրականացվող քաղաքականությունը** |
|  | Տվյալ բնագավառում իրականացվող քաղաքականության փոփոխություն չի նախատեսվում: |
| 4. | **Կարգավորման նպատակը և բնույթը** |
|  | Նախագծի ընդունման արդյունքում հիշյալ կազմակերպություններն իրենց կարիքների համար կատարվող գնումները կիրականացնեն էլեկտրոնային գնումների համակարգի միջոցով։  |
| 5. | **Նախագծի մշակման գործընթացում ներգրավված ինստիտուտները և ան­ձինք** |
|  | Որոշ­ման նախագիծը մշակվել է ՀՀ ֆինանսների նախարարության կողմից: |
| 6. | **Ակնկալվող արդյունքը** |
|  | Նախագծի ընդունման արդյունքում հիշյալ կազմակերպություններն իրենց կարիքների համար կատարվող գնումները կիրականացնեն էլեկտրոնային գնումների համակարգի միջոցով։ |
| 7. | **Այլ տեղեկություններ (եթե այդպիսիք առկա են)** |
|  | --- |

**Տ Ե Ղ Ե Կ Ա Ն Ք**

**«Հայաստանի Հանրապետության կառավարության 2017 թվականի ապրիլի 6-ի N 386-Ն որոշման մեջ փոփոխություններ և լրացում կատարելու մասին» ՀՀ կառավարության որոշ­ման նախագծի ընդունման դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

«Հայաստանի Հանրապետության կառավարության 2017 թվականի ապրիլի 6-ի N 386-Ն որոշման մեջ փոփոխություններ և լրացում կատարելու մասին»ՀՀ կառավարության որոշ­ման նախագծի ընդունման դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումներ կամ նվազեցումներ չեն նախատեսվում:

**Տ Ե Ղ Ե Կ Ա Ն Ք**

**«Հայաստանի Հանրապետության կառավարության 2017 թվականի ապրիլի 6-ի N 386-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

«Հայաստանի Հանրապետության կառավարության 2017 թվականի ապրիլի 6-ի N 386-Ն որոշման մեջ փոփոխություններ ևլրացում կատարելու մասին» Հայաստանի Հանրապետության կառավարության որոշման նախագծի ընդունմամբ` այլ իրավական ակտերի ընդունման անհրաժեշտություն չի առաջանում։

ՑԱՆԿ

**այն իրավական ակտերի, որոնց հիման վրա կամ որոնցից օգտվելով մշակվել է «Հայաստանի Հանրապետության կառավարության 2017 թվականի ապրիլի 6-ի N 386-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը**

* «Նորմատիվ իրավական ակտերի մասին» ՀՀ օրենք,
* «Գնումների մասին» ՀՀ օրենք